З самага пачатку работы аддзялення яго дзейнасць выйшла за межы Першамайскага раёна — дзяцей на рэабілітацыю накіроўвалі з усяго горада. Фармат работы, як тады, так і зараз, прадугледжвае кансультацыі і падлеткаў, і бацькоў не менш, чым раз у тыдзень, таксама пажадана групавая работа з дзецьмі. А прыходзяць сюды падлеткі або па пастанове камісіі па справах непаўналетніх аб праходжанні комплекснай рэабілітацыі, або дзякуючы рабоце ўрачоў-нарколагаў, інспектараў па справах непаўналетніх ці іншых спецыялістаў, якія рэкамендуюць сваім падапечным пайсці ў “Сферу”.